PAGE  

[image: image1.png]ROMANIA




Parlamentul României

Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.27/2008 pentru modificarea şi completarea Legii nr.350/2001 privind amenajarea teritoriului şi urbanismul, trimis comisiei pentru examinare pe fond, cu adresa nr. PL.x686 din 4 noiembrie 2008.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

R A P O R T     
asupra proiectului de Lege privind aprobarea Ordonanţei Guvernului nr.27/2008 pentru modificarea şi completarea Legii nr.350/2001 privind amenajarea teritoriului şi urbanismul
	Bucureşti,
	9.04.2009

	Nr.
	26/3004



În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 686 din 4 noiembrie 2008, cu dezbaterea pe fond în procedură obişnuită, a proiectului de Lege privind aprobarea Ordonanţei Guvernului nr.27/2008 pentru modificarea şi completarea Legii nr.350/2001 privind amenajarea teritoriului şi urbanismul.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1006/27.09.2008)
· avizul favorabil al Comisiei juridice, de disciplină şi imunităţi (nr. PLx 686/27.01.2008)
· punctul de vedere favorabil al Guvernului (nr. E 63/26.01.2009)

Proiectul de lege are ca obiect de reglementare modificarea şi completarea Legii nr.350/2001 privind amenajarea teritoriului şi urbanismul, cu modificările şi completările ulterioare. Se prevede asigurarea unei strategii de dezvoltare teritorială a României pe termen lung şi definirea acesteia, asigurarea corelării planurilor de amenajare a teritoriului cu strategiile de dezvoltare şi planurile de investiţii publice aferente pentru comune, oraşe, municipii şi judeţe limitarea posibilităţilor de derogare de la prevederile documentaţiilor de urbanism aprobate, clarificarea domeniilor de aplicare ale documentaţiilor de urbanism şi a relaţiilor dintre ele.

Comisia propune Plenului Camerei Deputaţilor aprobarea proiectului de lege cu amendamente admise. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 7 aprilie 2009 au participat, în conformitate cu prevederile art. 54 şi 55 din Regulamentul Camerei Deputaţilor, republicat:

· Ioan Andreica – secretar de stat, Ministerul Dezvoltării Regionale şi Locuinţei
· Anca Ginavar – director general, Ministerul Dezvoltării Regionale şi Locuinţei

· Marius Vasiliu – consilier, Ministerul Dezvoltării Regionale şi Locuinţei

· Theodor Paleologu - ministru, Ministerul Culturii, Cultelor şi Patrimoniului Naţional

· Mihaela Simion – consilier, Ministerul Culturii, Cultelor şi Patrimoniului Naţional

· Petre Guran - consilier, Ministerul Culturii, Cultelor şi Patrimoniului Naţional

· Gheorghe Pătraşcu – arhitect şef, Primăria Municipiului Bucureşti

· Luiza Elena Popa – arhitect şef, Primăria Municipiului Constanţa

La lucrările comisiei au fost prezenţi 28 deputaţi, din totalul de 31 de membri ai comisiei.
Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa 15 octombrie 2008.
Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

În urma dezbaterilor, Comisia propune admiterea cu modificări a proiectului de lege, după cum urmează: 






   PREŞEDINTE,









  




             SECRETAR,






          Sulfina BARBU













  Mihai Cristian APOSTOLACHE
Expert, Roxana Feraru
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Textul Ordonanţei Guvernului nr.27/2008
	Text Senat
	Text propus de Comisie

(autorul amendamentului)
	Motivarea amendamentelor propuse

	  0
	1
	2
	3
	4

	1. 
	
	LEGE

privind aprobarea Ordonanţei Guvernului nr.27/2008 pentru modificarea şi completarea Legii nr.350/2001 privind amenajarea teritoriului şi urbanismul

	- Nemodificat
	

	2. 
	
	
ARTICOL UNIC. – Se aprobă Ordonanţa Guvernului nr.27 din 27 august 2008 pentru modificarea şi completarea Legii nr.350/2001 privind amenajarea teritoriului şi urbanismul, adoptată în temeiul art.1 pct.I.2 din Legea nr.142/2008 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.628 din 29 august 2008, cu următoarele modificări şi completări:

	- Nemodificat
	

	3. 
	ORDONANŢĂ

pentru modificarea şi completarea Legii nr.350/2001 privind amenajarea teritoriului şi urbanismul


	
	- Nemodificat
	

	4. 
	
Art. I. - Legea nr.350/2001 privind amenajarea teritoriului şi urbanismul, publicată în Monitorul Oficial al României, Partea I, nr. 373 din 10 iulie 2001, cu modificările şi completările ulterioare, se modifică şi se completează după cum urmează:


	
	- Nemodificat
	

	5. 
	
1. În tot cuprinsul actului normativ, denumirea "Ministerul Transporturilor, Construcţiilor şi Turismului" se înlocuieşte cu denumirea "Ministerul Dezvoltării, Lucrărilor Publice şi Locuinţelor". 
	
	
1. La articolul I punctul 1 se modifică şi va avea următorul cuprins:


„1. În tot cuprinsul actului normativ, denumirea "Ministerul Transporturilor, Construcţiilor şi Turismului" se înlocuieşte cu denumirea "Ministerul Dezvoltării Regionale şi Locuinţei”. 

(Autori: deputaţi Sulfina Barbu, Vasile Gherasim – PD-L, 
Antonella Marinescu – PSD)


	Reglementare necesară.

	6. 
	
2. La capitolul II, titlul secţiunii a 3-a se modifică şi va avea următorul cuprins: 

    "SECŢIUNEA a 3-a
Strategia de dezvoltare teritorială, activităţi de amenajare a teritoriului şi de urbanism" 


	
	- Nemodificat
	

	7. 
	
3. Articolul 14 se modifică şi va avea următorul cuprins: 

    „Art. 14. - (1) Activităţile principale de amenajare a teritoriului şi de urbanism constau în transpunerea la nivelul întregului teritoriu naţional a strategiilor, politicilor şi programelor de dezvoltare durabilă în profil teritorial, precum şi urmărirea aplicării acestora în conformitate cu documentaţiile de specialitate legal aprobate. 

    (2) Strategiile, politicile şi programele de dezvoltare durabilă în profil teritorial, prevăzute la alin. (1), se fundamentează pe Strategia de dezvoltare teritorială a României. 

    (3) Strategia de dezvoltare teritorială a României este documentul programatic pe termen lung prin care sunt stabilite liniile directoare de dezvoltare teritorială a României şi direcţiile de implementare pentru o perioadă de timp de peste 20 de ani, la scară regională, interregională, naţională, cu integrarea aspectelor relevante la nivel transfrontalier şi transnaţional. 

    (4) În procesul de implementare, Strategia de dezvoltare teritorială a României se bazează pe: 

    a) sistemul de politici publice teritoriale, în conformitate cu obiectivele Strategiei de dezvoltare teritorială a României şi cu evoluţiile din domeniu la nivelul Uniunii Europene; 

    b) metodologia de prioritizare a proiectelor, astfel încât investiţiile publice care decurg din Strategia de dezvoltare teritorială a României să fie considerate investiţii publice de interes naţional; 

   c) sistemul naţional de observare a dinamicii teritoriale, elaborare a scenariilor de dezvoltare teritorială, evaluare a impactului teritorial al politicilor şi pe sisteme de fundamentare tehnică a deciziilor în dezvoltarea teritorială; 

   d) crearea de parteneriate interinstituţionale, intersectoriale şi teritoriale pentru promovarea şi implementarea proiectelor strategice vizând coeziunea teritorială. 

    (5) Metodologia prevăzută la alin. (4) lit. b) se aprobă prin hotărâre a Guvernului.”

	
1. La articolul I punctul 3, alineatul (3) al articolului 14 va avea următorul cuprins:


„(3) Strategia de dezvoltare teritorială a României este documentul programatic pe termen lung prin care sunt stabilite liniile directoare de dezvoltare teritorială a României, bazat pe un concept strategic, precum şi direcţiile de implementare pentru o perioadă de timp de peste 20 de ani, la scară regională, interregională, naţională, cu integrarea aspectelor relevante la nivel transfrontalier şi transnaţional.”
	
2. La articolul I punctul 3, alineatul (3) al articolului 14 se modifică şi va avea următorul cuprins: 
- Nemodificat
- Nemodificat

- Nemodificat
- Nemodificat
- Nemodificat
	

	8. 
	
4. După articolul 14 se introduce un nou articol, articolul 141, cu următorul cuprins: 

    „Art. 141. - În elaborarea Strategiei de dezvoltare teritorială a României, trebuie urmărite principiile strategice privind: 


a) racordarea teritoriului naţional la reţeaua europeană şi intercontinentală a polilor de dezvoltare şi a coridoarelor de transport; 


b) dezvoltarea reţelei de localităţi şi structurarea zonelor funcţionale urbane; 


c) promovarea solidarităţii urban-rural şi dezvoltarea adecvată a diferitelor categorii de teritorii; 


d) consolidarea şi dezvoltarea reţelei de legături interregionale; 

    
e) protejarea, promovarea şi valorificarea patrimoniului natural şi cultural.”


	
	- Nemodificat
	

	9. 
	
5. La articolul 18, partea dispozitivă şi literele a) şi g) se modifică şi vor avea următorul cuprins: 


„Art. 18. - Ministerul Dezvoltării, Lucrărilor Publice şi Locuinţelor este autoritatea administraţiei publice centrale pentru planificare teritorială, amenajarea teritoriului şi urbanism, având în această calitate următoarele atribuţii:


a) elaborarea, sub coordonarea primului-ministru, a Strategiei de dezvoltare teritorială a României şi a politicilor publice în conformitate cu obiectivele acesteia; 

................................................

g) colaborarea cu consiliile pentru dezvoltare regională, cu consiliile judeţene şi consiliile locale, precum şi urmărirea modului în care se aplică programele guvernamentale, Strategia de dezvoltare teritorială şi liniile directoare ale acesteia, planurile de amenajarea teritoriului şi urbanism, la nivel regional, judeţean şi local.”

	
	- Nemodificat


	

	10. 
	
6. La articolul 29, alineatul (2) se modifică şi va avea următorul cuprins:

 
„(2) Certificatul de urbanism este obligatoriu pentru adjudecarea prin licitaţie a lucrărilor de proiectare şi de execuţie a lucrărilor publice, precum şi pentru întocmirea documentaţiilor cadastrale de comasare, respectiv de dezmembrare a bunurilor imobile în cel puţin 3 parcele. În cazul vânzării sau cumpărării de imobile, certificatul de urbanism cuprinde informaţii privind consecinţele urbanistice ale operaţiunii juridice, solicitarea certificatului de urbanism fiind în acest caz facultativă.”

	
	- Nemodificat
	

	11. 
	
7. La articolul 31, litera a) se modifică şi va avea următorul cuprins: 

    „a) regimul juridic al imobilului - dreptul de proprietate asupra imobilului şi servituţile de utilitate publică care grevează asupra acestuia; situarea imobilului - teren şi/sau construcţiile aferente - în intravilan sau în extravilan; prevederi ale documentaţiilor de urbanism care instituie un regim special asupra imobilului - zone protejate, interdicţii definitive sau temporare de construire -, dacă acesta este înscris în Lista cuprinzând monumentele istorice din România şi asupra căruia, în cazul vânzării, este necesară exercitarea dreptului de preempţiune a statului potrivit legii, precum şi altele prevăzute de lege. Informaţiile privind dreptul de proprietate şi dezmembrămintele acestuia vor fi preluate din cartea funciară, conform extrasului de carte funciară pentru informare.”

	
	- Nemodificat
	

	12. 
	
8. După articolul 31 se introduc trei noi articole, articolele 311, 312 şi 313, cu următorul cuprins: 

    "Art. 311. - (1) Dreptul de construire se acordă potrivit prevederilor legale, cu respectarea documentaţiilor de urbanism şi regulamentelor locale de urbanism aferente, aprobate potrivit prezentei legi. 


(2) Schimbarea regimului juridic, economic sau tehnic al terenului, potrivit legii, poate fi condiţionată de asigurarea căilor de acces, a dotărilor publice şi echipamentelor tehnice necesare funcţionării coerente a zonei. 


(3) În cazul parcelelor cu geometrii neregulate, incompatibile cu structura şi parametrii zonei proiectaţi prin documentaţiile de urbanism sau amenajare a teritoriului, schimbarea regimului juridic, economic sau tehnic al terenului, potrivit legii, poate fi condiţionată de modificarea limitelor parcelelor respective, cu acordul proprietarilor, prin reconfigurarea acestora pe baza unui plan urbanistic zonal, aprobat potrivit legii, cu actualizarea ulterioară a planului cadastral al Oficiului de Cadastru şi Publicitate Imobiliară, respectiv a evidenţelor de carte funciară. 


(4) La emiterea autorizaţiei de construire de către autoritatea publică competentă, pe lângă prevederile documentaţiilor de urbanism şi ale regulamentelor locale de urbanism aferente acestora, vor fi avute în vedere următoarele aspecte: 



a) existenţa unui risc privind securitatea, sănătatea oamenilor sau neîndeplinirea condiţiilor de salubritate minimă; 


b) prezenţa unor vestigii arheologice. Autorităţile abilitate eliberează Certificatul de descărcare de sarcină arheologică sau instituie restricţii prin avizul eliberat, în termen de 3 luni de la înaintarea de către beneficiar/finanţator a Raportului de cercetare arheologică, elaborat în urma finalizării cercetărilor; 


c) existenţa riscului de încălcare a normelor de protecţie a mediului; 


d) existenţa riscului de a afecta negativ patrimoniul construit, patrimoniul natural sau peisaje valoroase - recunoscute şi protejate potrivit legii; 

 
e) existenţa riscurilor naturale de inundaţii sau alunecări de teren; 


f) evidenţierea unor riscuri naturale şi/sau antropice care nu au fost luate în considerare cu prilejul elaborării documentaţiilor de urbanism aprobate anterior pentru teritoriul respectiv. 


Art. 312. - În baza prevederilor Planului urbanistic general, autorizaţiile de construire se emit direct pentru zonele pentru care există reglementări privind regimul juridic, economic şi tehnic al imobilelor, cuprinse în Regulamentul local de urbanism - R.L.U., aferent acestuia. 


Art. 313. - Zonele asupra cărora s-a instituit un anumit regim de protecţie sau interdicţie, care nu pot fi suficient reglementate prin Planul urbanistic general, se vor evidenţia/delimita în cadrul acestuia în vederea detalierii prin planuri urbanistice zonale.” 
	
2. La articolul I punctul 8, după alineatul (4) al articolului 311 se introduce un nou alineat, alin.(5), cu următorul cuprins:


„(5) Pentru terenul trecut în intravilan în baza prevederilor Planului Urbanistic General, nu este necesară scoaterea din circuitul agricol.”


	- Nemodificat
- Nemodificat
- Nemodificat
- Nemodificat
- Nemodificat
- Nemodificat
- Nemodificat
- Nemodificat
	

	13. 
	
9. Articolul 32 se modifică şi va avea următorul cuprins: 


Art. 32. - (1) În cazul în care prin cererea pentru emiterea certificatului de urbanism se solicită o modificare de la prevederile documentaţiilor de urbanism aprobate pentru zona respectivă sau dacă condiţiile specifice ale amplasamentului ori natura obiectivelor de investiţii o impun, autoritatea publică locală are dreptul ca, după caz, prin certificatul de urbanism: 

    a) să respingă cererea în mod justificat; 

    b) să solicite elaborarea unui plan urbanistic zonal numai în baza unui aviz prealabil de oportunitate întocmit de către structura specializată condusă de arhitectul-şef şi aprobat de către consiliul local, prin care se stabilesc: 

   1. teritoriul care urmează să fie reglementat prin Planul urbanistic zonal; 

   2. categoria/categoriile funcţională/funcţionale a/ale dezvoltării şi eventualele servituţi; 

   3. reglementări obligatorii sau dotări de interes public necesare; 

    c) să solicite elaborarea unui plan urbanistic de detaliu. 

    (2) După aprobarea Planului urbanistic zonal sau, după caz, a Planului urbanistic de detaliu, se poate întocmi documentaţia tehnică în vederea obţinerii autorizaţiei de construire. 

    (3) Noua documentaţie de urbanism, cuprinzând intervenţia solicitată, poate fi aprobată numai după o perioadă de cel puţin 12 luni de la data aprobării documentaţiei de urbanism iniţiale. 

      (4) În situaţia prevăzută la alin. (1) lit. b) şi c), se pot aduce următoarele modificări reglementărilor din Planul urbanistic general: 

    a) prin Planul urbanistic zonal se stabilesc reglementări noi cu privire la: regimul de construire, funcţiunea zonei, înălţimea maximă admisă, coeficientul de utilizare a terenului (CUT), procentul de ocupare a terenului (POT), retragerea clădirilor faţă de aliniament şi distanţele faţă de limitele laterale şi posterioare ale parcelei; 

    b) prin Planul urbanistic de detaliu se stabilesc reglementări noi numai cu privire la distanţele faţă de limitele laterale şi posterioare ale parcelei. 
    (5) Modificarea, prin planuri urbanistice zonale elaborate pentru zone ale unei unităţi teritoriale de referinţă, a reglementărilor aprobate prin Planul urbanistic general trebuie să asigure unitatea, coerenţa şi confortul urban atât ale zonei de studiu, cât şi ale teritoriului învecinat. Dacă modificarea este elaborată pentru zone ale unei unităţi teritoriale de referinţă, coeficientul de utilizare a terenului (CUT) propus de noua reglementare nu îl va putea depăşi pe cel aprobat iniţial cu mai mult de 20%, o singură dată. 

    (6) În cazul în care, din raţiuni de dezvoltare urbanistică temeinic fundamentate, este necesară depăşirea coeficientului de utilizare a terenului prevăzut la alin. (5), numai din iniţiativa autorităţii administraţiei publice locale competente se va proceda la finanţarea şi elaborarea unui plan urbanistic zonal pentru întreaga unitate teritorială de referinţă în care este inclusă zona. În vederea elaborării şi finanţării noii documentaţii, autoritatea publică poate asocia persoane fizice şi/sau juridice interesate." 


	
3. La articolul I punctul 9, partea introductivă a literei b) a alineatului (1) al articolului 32 va avea următorul cuprins:


„b) să solicite elaborarea unui plan urbanistic zonal numai în baza unui aviz prealabil de oportunitate, întocmit de structura specializată condusă de arhitectul-şef şi aprobat de consiliul local, respectiv de Consiliul General al Municipiului Bucureşti, prin care se stabilesc:”

4. La articolul I punctul 9, alineatul (5) al articolului 32 va avea următorul cuprins:


„(5) Modificarea, prin planuri urbanistice zonale elaborate pentru zone ale unei unităţi teritoriale de referinţă, a reglementărilor aprobate prin Planul urbanistic general, trebuie să asigure unitatea, coerenţa şi confortul urban atât ale zonei de studiu, cât şi ale teritoriului învecinat. Dacă modificarea este elaborată pentru zone ale unei unităţi teritoriale de referinţă, coeficientul de utilizare a terenului (CUT) propus de noua reglementare nu îl va putea depăşi pe cel aprobat iniţial cu mai mult de 20%, o singură dată, în acest caz neaplicându-se prevederile alin.(1) lit.b).”


	
3. La articolul I punctul 9, articolul 32 se modifică şi va avea următorul cuprins: 


„Art. 32 - (1) În cazul în care prin cererea pentru emiterea certificatului de urbanism se solicită o modificare de la prevederile documentaţiilor de urbanism aprobate pentru zona respectivă sau dacă condiţiile specifice ale amplasamentului ori natura obiectivelor de investiţii o impun, autoritatea publică locală are dreptul ca, după caz, prin certificatul de urbanism:

a) să respingă cererea în mod justificat;

b) să solicite elaborarea unui Plan urbanistic zonal numai în baza unui aviz prealabil de oportunitate întocmit de către structura specializată condusă de arhitectul-şef şi aprobat de către primarul localităţii, respectiv primarul general al municipiului Bucureşti prin care se stabilesc:

    1. teritoriul care urmează să fie reglementat prin Planul urbanistic zonal;

    2. categoria/categoriile funcţională/funcţionale a/ale dezvoltării şi eventualele servituţi;

    3. reglementări obligatorii sau dotări de interes public necesare;
    c) să solicite elaborarea unui plan urbanistic de detaliu.


(2) În lipsa existenţei structurilor de specialitate menţionate, avizul de oportunitate va fi emis de către structurile responsabile cu urbanismul din cadrul consiliilor judeţene şi aprobat de preşedintele consiliului judeţean.

      (3) După aprobarea Planului urbanistic zonal sau, după caz, a Planului urbanistic de detaliu, se poate întocmi documentaţia tehnică în vederea obţinerii autorizaţiei de construire. 

    (4) Noua documentaţie de urbanism, cuprinzând intervenţia solicitată, poate fi aprobată numai după o perioadă de cel puţin 12 luni de la data aprobării documentaţiei de urbanism iniţiale. 

      (5) În situaţia prevăzută la alin. (1) lit. b) şi c), se pot aduce următoarele modificări reglementărilor din Planul urbanistic general: 

    a) prin Planul urbanistic zonal se stabilesc reglementări noi cu privire la: regimul de construire, funcţiunea zonei, înălţimea maximă admisă, coeficientul de utilizare a terenului (CUT), procentul de ocupare a terenului (POT), retragerea clădirilor faţă de aliniament şi distanţele faţă de limitele laterale şi posterioare ale parcelei; 

    b) prin Planul urbanistic de detaliu se stabilesc reglementări noi numai cu privire la distanţele faţă de limitele laterale şi posterioare ale parcelei. 


(6) Modificarea, prin planuri urbanistice zonale elaborate pentru zone ale unei unităţi teritoriale de referinţă, a reglementărilor aprobate prin Planul urbanistic general sau prin planuri urbanistice zonale,  trebuie să asigure unitatea, coerenţa şi confortul urban atât ale zonei de studiu, cât şi ale teritoriului învecinat. Dacă modificarea este elaborată pentru zone ale unei unităţi teritoriale de referinţă, coeficientul de utilizare al terenului (CUT) propus de noua reglementare nu îl va putea depăşi pe cel aprobat iniţial cu mai mult de 20%, o singură dată, în acest caz neaplicându-se prevederea de la alin. (1), lit. b).


(7) În cazul în care, din raţiuni de dezvoltare urbanistică temeinic fundamentate, este necesară depăşirea coeficientului de utilizare a terenului prevăzut la alin.(6), numai din iniţiativa autorităţii administraţiei publice locale competente se va proceda la elaborarea unui plan urbanistic zonal pentru o suprafaţă prestabilită. Această  zonă poate fi delimitată prin avizul de oportunitate în funcţie de caracterul omogen al zonei, funcţiune, regim de înălţime şi infrastructura existentă. Finanţarea noii documentaţii  de urbanism poate fi făcută din fonduri publice, în condiţiile legii, sau de către persoane fizice sau juridice interesate. Responsabilitatea coordonării realizării documentaţiilor de urbanism şi a conţinutului acestora  cade integral în sarcina autorităţii publice locale competente."
(Autori: deputaţi Sulfina Barbu, Vasile Gherasim – PD-L şi Antonella Marinescu – PSD)


	Se propune ca avizul de oportunitate sa nu fie aprobat de către consiliul local datorită faptului că această prevedere a îngreunat foarte mult demersurile, fiind foarte puţine şedinţe de consiliu local şi în baza faptului că avizul de oportunitate trebuie să fie dat în conformitate cu documentaţiile de urbanism aprobate deja prin Hotărâre a acestuia. 

Întrucât avizul de oportunitate premerge certificatului de urbanism, care este semnat de către arhitectul şef, secretar general şi primar, considerăm posibilă aceeaşi logică, pentru operaţionalizare.
Se solicită această modificare pentru debirocratizare, întrucât modificările cu 20% sunt minore şi nu reprezintă schimbări fundamentale faţă de documentaţiile legal aprobate şi care să strice caracterul zonei.  

Se păstrează intenţia de control a elaborării documentaţiilor de urbanism de către autorităţile publice locale, dar întrucât acestea nu dispun de  resursele  financiare suficiente, se creează posibilitatea. 

Unităţile teritoriale de referinţă delimitate prin PUG-uri nu sunt omogene şi nu vor putea fi reglementate unitar chiar printr-un PUZ nou, atâta vreme cât situaţia din teren nu poate fi schimbată numai printr-o modificare de funcţiune (de exemplu într-o unitate de referinţă există la un loc cartier de locuinţe colective, cartier de locuinţe individuale, complex sportiv de mari dimensiuni şi complex comercial).


	14. 
	
10. După articolul 35 se introduce un nou articol, articolul 351, cu următorul cuprins: 

   „Art. 351. - (1) În vederea fundamentării deciziilor Ministerului Dezvoltării, Lucrărilor Publice şi Locuinţelor privind activitatea de amenajare a teritoriului, urbanism şi arhitectură, se constituie Comisia Naţională de Dezvoltare Teritorială, organism ştiinţific, consultativ şi de avizare, fără personalitate juridică, formată din funcţionari publici şi specialişti atestaţi în domeniu. 

    (2) Comisia Naţională de Dezvoltare Teritorială are următoarele atribuţii principale: 


a) fundamentează din punct de vedere ştiinţific şi propune Ministerului Dezvoltării, Lucrărilor Publice şi Locuinţelor politica de dezvoltare teritorială, urbană şi arhitecturală; 


b) avizează metodologiile, normele, normativele şi reglementările tehnico-ştiinţifice din domeniu, care se aprobă prin ordin al ministrului; 

c) analizează şi avizează documentaţii de amenajarea teritoriului şi urbanism potrivit legii; 

    d) susţine elaborarea de programe de pregătire a specialiştilor, precum şi de planuri de învăţământ şi specializare în domeniile conexe; 

   e) analizează şi avizează planurile integrate de dezvoltare urbană şi a polilor de creştere. 


(3) Membrii Comisiei sunt numiţi pe baza nominalizărilor transmise de către următoarele instituţii/organizaţii:
    a) Ministerul Dezvoltării, Lucrărilor Publice şi Locuinţelor; 

   b) Ministerul Transporturilor; 
   c) Ministerul Mediului şi Dezvoltării Durabile; 
   d) Ministerul Culturii şi Cultelor;
    e) Ministerul Internelor şi Reformei Administrative; 

   f) Ministerul Educaţiei, Cercetării şi Tineretului; 

   g) Ministerul Agriculturii şi Dezvoltării Rurale; 

   h) Registrul Urbaniştilor din România; 

   i) Ordinul Arhitecţilor din România;
    j) Asociaţia arhitecţilor-şefi de municipii; 

  k) Asociaţia arhitecţilor-şefi de judeţe; 

   l) universităţi şi institute de cercetare cu profil de planificare urbană şi teritorială, amenajarea teritoriului, urbanism, arhitectură, dezvoltare, protecţia mediului şi alte profiluri conexe domeniului. 
    (4) Regulamentul de organizare şi funcţionare, precum şi componenţa Comisiei Naţionale de Dezvoltare Teritorială se stabilesc prin ordin al ministrului dezvoltării, lucrărilor publice şi locuinţelor." 
	
	
4. La articolul I punctul 10 se modifică şi va avea următorul cuprins: 

„10. După articolul 35 se introduce un nou articol, art.351, cu următorul cuprins: 


«Art. 351 - (1) În vederea fundamentării deciziilor de avizare a documentaţiilor de amenajare a teritoriului, urbanism şi arhitectură a Ministerului Dezvoltării Regionale şi Locuinţei, se constituie Comisia Naţională de Dezvoltare Teritorială, organism ştiinţific, consultativ, fără personalitate juridică, formată din funcţionari publici şi specialişti atestaţi în domeniu.

    (2) Comisia Naţională de Dezvoltare Teritorială are următoarele atribuţii principale:

a) Se abrogă

b) Se abrogă


c) analizează şi propune spre avizare documentaţii de amenajarea teritoriului şi urbanism potrivit legii;

d) susţine elaborarea de programe de pregătire a specialiştilor, precum şi de planuri de învăţământ şi specializare în domeniile conexe;

e) Se abrogă
    (3) Componenţa Comisiei şi regulamentul de organizare şi funcţionare se aprobă prin ordin al ministrului dezvoltării regionale şi locuinţei.
   
(4) Regulamentul de organizare şi funcţionare, precum şi componenţa Comisiei Naţionale de Dezvoltare Teritorială se stabilesc prin ordin al ministrului dezvoltării regionale şi locuinţei.»"

(Autori: deputaţi Sulfina Barbu, Vasile Gherasim – PD-L, 
Antonella Marinescu – PSD)


	Se propune eliminarea  unor atribuţii:

· atribuţia de avizare care îngreunează foarte mult demersurile datorită componenţei interministeriale
· atribuţia privind fundamentarea politici de dezvoltare urbană, teritorială şi arhitecturală

· eliminarea analizării şi avizării planurilor integrate de dezvoltare urbană şi a polilor de creştere, pentru simplificarea absorbţiei fondurilor europene, în relaţie cu procedurile de implementare a POR.
Se propune eliminarea enumerării componenţei Comisiei pentru a nu fi nevoie să se modifice legea ori de câte ori se modifică numele ministerelor sau apar asociaţii profesionale noi. De asemenea, se elimină caracterul bivalent al Comisiei (atât interministerială, cât şi ştiinţifică) în vederea unei mai eficiente funcţionări.

	15. 
	
„Art.37. – (4) Comisia tehnică de amenajare a teritoriului şi de urbanism avizează din punct de vedere tehnic documentaţiile de amenajarea teritoriului şi urbanism, precum şi pentru studiile de fundamentare sau cercetări prealabile.
(Text Legea nr.350/2001)
	
	
5. La articolul I, după punctul 10, se introduce un nou punct, pct.101, cu următorul cuprins: 


„101.  Alineatul (4) al articolului 37 se modifică şi va avea următorul cuprins:


«(4) Comisia tehnică de amenajare a teritoriului şi de urbanism fundamentează din punct de vedere tehnic decizia structurii de specialitate din cadrul autorităţii locale desemnată să emită avizul pentru documentaţiile de amenajarea teritoriului şi urbanism, precum şi pentru studiile de fundamentare sau cercetări prealabile, conform competenţelor existente, stabilite prin reglementările în vigoare pentru Comisia tehnică de amenajare a teritoriului şi de urbanism. »”
(Autori: deputaţi Sulfina Barbu, Vasile Gherasim – PD-L şi Antonella Marinescu – PSD)


	

	16. 
	
11. La articolul 43, după alineatul (1) se introduce un nou alineat, alineatul (2), cu următorul cuprins: 


„(2) Începând cu data de 1 ianuarie 2011, localităţile cu statut de municipiu sau de oraş au obligaţia să deţină Planul de amenajare a teritoriului zonal periurban ca documentaţie de fundamentare a întocmirii Planului urbanistic general. Prevederile Planului de amenajare a teritoriului zonal se introduc în Planul de amenajare a teritoriului judeţean.”


	
	- Nemodificat
	

	17. 
	
12. La articolul 46, alineatul (1) se modifică şi va avea următorul cuprins:


„Art. 46. - (1) Planul urbanistic general are atât caracter director, cât şi de reglementare şi reprezintă principalul instrument de planificare operaţională, constituind baza legală pentru realizarea programelor şi acţiunilor de dezvoltare. Fiecare unitate administrativ-teritorială are obligaţia să îşi întocmească şi să îşi aprobe Planul urbanistic general, care se actualizează periodic la cel mult 10 ani.”


	
	- Nemodificat
	

	18. 
	
13. La articolul 46 alineatul (2), după litera f) se introduce o nouă literă, litera f1), cu următorul cuprins: 

    „f1) zonele care au instituite un regim special de protecţie prevăzut în legislaţia în vigoare;”. 


	
	- Nemodificat
	

	19. 
	
14. La articolul 46 alineatul (2), după litera i) se introduce o nouă literă, litera j), cu următorul cuprins: 

    „j) zone de risc datorate unor depozitări istorice de deşeuri.”


	
	- Nemodificat
	

	20. 
	
15. La articolul 46 alineatul (3), după litera d) se introduc trei noi litere, literele e), f) şi g), cu următorul cuprins: 

    „e) lista principalelor proiecte de dezvoltare şi restructurare; 

    f) stabilirea şi delimitarea zonelor cu interdicţie temporară şi definitivă de construire; 

    g) delimitarea zonelor în care se preconizează operaţiuni urbanistice de regenerare urbană.”
	
	- Nemodificat
	

	21. 
	
16. La articolul 46, după alineatul (3) se introduc cinci noi alineate, alineatele (4), (5), (6), (7) şi (8), cu următorul cuprins: 

    „(4) Planul urbanistic general se elaborează în baza strategiei de dezvoltare a localităţii şi se corelează cu bugetul şi programele de investiţii publice ale localităţii, în vederea implementării prevederilor obiectivelor de utilitate publică. 

    (5) Prin Planul urbanistic general se identifică zone pentru care se pot institui reglementări ce nu pot fi modificate prin planuri urbanistice zonale sau planuri urbanistice de detaliu şi de la care nu se pot acorda derogări. Aceste reglementări se formulează cu claritate în Regulamentul local de urbanism aferent Planului urbanistic general. 
    (6) Prevederile alin. (5) se aplică în mod obligatoriu zonelor asupra cărora este instituit un regim special de protecţie prevăzut în legislaţia în vigoare. 

    (7) În vederea unei utilizări coerente şi raţionale a teritoriului localităţilor, zonele sau parcelele cu coeficienţi de utilizare a terenului (CUT) cu valoare mai mare de 4 se stabilesc numai prin Planul urbanistic general şi regulamentul local aferent. 

    (8) Planul urbanistic general pentru intravilan se întocmeşte în format digital, pe suport grafic, la scări 1/1.000 - 1/5.000, după caz, iar în format analogic, la scara 1/5.000. Suportul topografic al planului de ansamblu al unităţii administrativ-teritoriale este la scara 1/25.000, furnizat de oficiile de cadastru şi publicitate imobiliară. Actualizarea suportului se poate face de către autorităţile administraţiei publice locale interesate, cu condiţia avizării acestuia de către oficiile de cadastru şi publicitate imobiliară, pe baza măsurătorilor sau pe baza ortofotoplanurilor." 


	
	
6. La articolul I punctul 16, alineatul (7) al articolului 46 se modifică şi va avea următorul cuprins: 

- Nemodificat 

- Nemodificat 

- Nemodificat 


(7) În vederea unei utilizări coerente şi raţionale a teritoriului localităţilor, zonele cu coeficienţi de utilizare a terenului (CUT) cu valoare mai mare de 4 se stabilesc numai prin Planul urbanistic general şi regulamentul local aferent. 

(Autori: deputaţi Sulfina Barbu, Vasile Gherasim – PD-L,
Antonella Marinescu – PSD)

- Nemodificat

	Este necesară raportarea coeficientului de utilizare a terenului doar la zone, nu şi la parcele.

	22. 
	
17. La articolul 47, alineatul (1) se modifică şi va avea următorul cuprins: 


„Art. 47. - (1) Planul urbanistic zonal este instrumentul de planificare urbană de reglementare specifică, prin care se coordonează dezvoltarea urbanistică integrată a unor zone din localitate, caracterizate printr-un grad ridicat de complexitate sau printr-o dinamică urbană accentuată. Planul urbanistic zonal asigură corelarea programelor de dezvoltare urbană integrată a zonei cu Planul urbanistic general.”


	
	- Nemodificat 


	

	23. 
	
18. La articolul 47, după alineatul (4) se introduc două noi alineate, alineatele (5) şi (6), cu următorul cuprins: 

    „(5) Planurile urbanistice zonale pentru zone protejate nu pot fi modificate prin alte planuri urbanistice zonale care tratează părţi din acestea. Sunt admise numai modificări care pot fi stabilite prin Planul urbanistic de detaliu şi care nu modifică caracterul general al zonei. 

   
      (6) Se interzice promovarea planurilor urbanistice zonale cu scop declarat de promovare a unui anumit proiect de investiţii. Planurile urbanistice zonale reglementează condiţiile de amplasare a investiţiilor, indiferent de natura lor sau de beneficiar.”

	
	
7. La articolul I punctul 18, la articolul 47, după alineatul (4) se introduce un nou alineat, alin. (5), cu următorul cuprins:


(5) Planurile urbanistice zonale pentru zone protejate nu pot fi modificate decât numai în integralitatea lor, cu excepţia modificărilor făcute în conformitate cu prevederile literei b) a alineatului (5) si alineatului (6) ale art.32, şi care nu alterează caracterul general al zonei.

(Autori: deputaţi Sulfina Barbu, Vasile Gherasim – PD-L,

Antonella Marinescu – PSD şi 

Lucia Ana Varga – PNL)


(6) Se abrogă.
(Autori: deputaţi Sulfina Barbu şi Vasile Gherasim – PD-L,

Antonella Marinescu – PSD)


	Având în vedere caracterul prea general al unor planuri urbanistice zonale aprobate pentru zone construite protejate,  se acordă posibilităţi de intervenţie mai largi decât cele existente, cu scopul de a nu bloca dezvoltarea acestor zone, dar totodată asigurând o protecţie suficientă.

	24. 
	
19. La articolul 48, alineatul (1) se modifică şi va avea următorul cuprins: 


„Art. 48. - (1) Planul urbanistic de detaliu are exclusiv caracter de reglementare specifică, prin care se asigură condiţiile de amplasare, dimensionare, conformare şi servire edilitară a unuia sau mai multor obiective, pe una sau mai multe parcele adiacente, în corelare cu vecinătăţile imediate.”

	
	- Nemodificat
	

	25. 
	
20. La articolul 49, după alineatul (3) se introduce un nou alineat, alineatul (4), cu următorul cuprins: 


„(4) Prevederile regulamentelor locale de urbanism se diferenţiază în funcţie de încadrarea în unităţi teritoriale de referinţă, zone şi subzone şi pot fi aplicate numai în condiţiile cumulative referitoare la situarea, dimensiunile şi geometria parcelelor.”

	
	- Nemodificat
	

	26. 
	
21. La articolul 51, după alineatul (1) se introduc două noi alineate, alineatele (11) şi (12), cu următorul cuprins: 


„(11) Activităţile de amenajare a teritoriului şi urbanism de interes naţional şi regional, care se finanţează din bugetul de stat, prin bugetul Ministerului Dezvoltării Lucrărilor Publice şi Locuinţelor, sunt: 

   a) elaborarea Strategiei de dezvoltare teritorială a României; 

   b) elaborarea planurilor de amenajare a teritoriului naţional; 

   c) elaborarea planurilor de amenajare a teritoriului zonal regional; 

   d) elaborarea Regulamentului general de urbanism; 

   e) elaborarea documentaţiilor de amenajarea teritoriului şi urbanism pentru zonele cu monumente istorice înscrise în Lista patrimoniului mondial; 

   f) elaborarea documentaţiilor de amenajarea teritoriului şi urbanism, hărţi de hazard/risc în vederea prevenirii dezastrelor naturale sau industriale; 

   g) programe de susţinere a dezvoltării locale în vederea asigurării fondului de documentaţii în domeniile: amenajarea teritoriului, urbanism, imobiliar-edilitar şi al proiectelor de dezvoltare urbană integrată. 

    (12) Activităţile prevăzute la alin. (11) lit. g), precum şi metodologiile de finanţare a acestora se aprobă prin hotărâre a Guvernului.”


	
	- Nemodificat


	

	27. 
	
22. La articolul 55, după alineatul (2) se introduce un nou alineat, alineatul (3), cu următorul cuprins: 

    „(3) Indiferent de iniţiativa sau de sursa de finanţare, autoritatea administraţiei publice locale în competenţa căreia se află aprobarea documentaţiei de amenajarea teritoriului şi urbanism este responsabilă pentru întregul conţinut al reglementărilor adoptate, cu excepţia cazurilor în care legea dispune altfel.” 

	
	
8. La articolul I punctul 22, la articolul 55, după alineatul (2) se introduce un nou alineat, alin. (3),  cu următorul cuprins:

   „(3) Indiferent de iniţiativa sau de sursa de finanţare, autorităţile administraţiei publice locale în competenţa cărora se află elaborarea, avizarea şi aprobarea documentaţiei de amenajarea teritoriului şi urbanism sunt responsabile pentru întregul conţinut al reglementărilor adoptate, cu excepţia cazurilor în care legea dispune altfel.” 

(Autori: deputaţi Sulfina Barbu, Vasile Gherasim – PD-L,

Antonella Marinescu – PSD şi
Cristian Buican - PNL)
	Este necesar ca şi autorităţile administraţiei publice locale în competenţa cărora se află elaborarea şi avizarea documentaţiei de amenajarea teritoriului şi urbanism să fie responsabile pentru întregul conţinut al reglementărilor adoptate.

 

	28. 
	
23. La articolul 56, după alineatul (3) se introduc două noi alineate, alineatele (4) şi (5), cu următorul cuprins: 

     „(4) Perioada de valabilitate a documentaţiilor de amenajare a teritoriului şi de urbanism se stabileşte de către autoritatea administraţiei publice locale abilitată să aprobe documentaţia, în conformitate cu gradul de complexitate şi cu prevederile acesteia. 
      (5) Valabilitatea prevederilor documentaţiilor de amenajarea teritoriului şi urbanism se extinde de drept pentru acele investiţii care au început în timpul perioadei de valabilitate, până la finalizarea acestora.”

	
	- Nemodificat
	

	29. 
	
24. La capitolul IV, secţiunea a 6-a, cuprinzând articolele 57-61, se modifică şi va avea următorul cuprins: 

"SECŢIUNEA a 6-a
Participarea publicului la activităţile de amenajare a teritoriului
şi de urbanism
    Art. 57. - (1) Participarea publicului la activităţile de amenajare a teritoriului şi de urbanism constă în implicarea acestuia în toate etapele procesului decizional referitor la activităţile de amenajare a teritoriului şi urbanism. 

    (2) Participarea publicului asigură dreptul acestuia la informare, consultare şi acces la justiţie, referitor la activităţile de amenajare a teritoriului şi de urbanism, potrivit legii, pe tot parcursul elaborării strategiilor şi documentaţiilor de urbanism şi amenajare a teritoriului, conform metodologiei stabilite de Ministerul Dezvoltării, Lucrărilor Publice şi Locuinţelor şi în corelare cu procedurile specifice ce decurg din legislaţia de mediu. 

    Art. 58. - Autorităţile administraţiei publice centrale şi locale au responsabilitatea organizării, desfăşurării şi finanţării procesului de participare a publicului în cadrul activităţilor de amenajare a teritoriului şi de urbanism. 

    Art. 59. - Informarea publicului este activitatea prin care autorităţile administraţiei publice fac publice: 

    a) obiectivele dezvoltării economico-sociale privind amenajarea teritoriului şi dezvoltarea urbanistică a localităţilor; 

    b) conţinutul strategiilor de dezvoltare teritorială şi a documentaţiilor de urbanism care urmează a fi supuse aprobării, precum şi al documentaţiilor aprobate, potrivit legii; 

    c) rezultatele consultării publicului; 

    d) deciziile adoptate; 

    e) modul de implementare a deciziilor. 

    Art. 60. - Consultarea publicului este procesul prin care autorităţile administraţiei publice centrale şi locale colectează şi iau în considerare opţiunile şi opiniile publicului privind obiectivele dezvoltării economico-sociale privind amenajarea teritoriului şi dezvoltarea urbanistică a localităţilor, prevederile strategiilor de dezvoltare teritorială şi ale programelor de amenajare a teritoriului şi de dezvoltare urbanistică a localităţilor. 

    Art. 61. - Informarea şi consultarea publicului se desfăşoară diferenţiat, în funcţie de amploarea şi de importanţa documentaţiei de amenajare a teritoriului sau de urbanism, potrivit metodologiei stabilite de Ministerul Dezvoltării, Lucrărilor Publice şi Locuinţelor.”

	
	- Nemodificat

	

	30. 
	
25. La articolul 63 alineatul (2), după litera e) se introduce o nouă literă, litera f), cu următorul cuprins: 

    „f) aprobarea unui plan urbanistic de detaliu cu derogări de la Planul urbanistic general neprevăzute la art. 32 alin. (4).”


	
	
9. La articolul I punctul 25, la articolul 63, alineatul (2), după litera f) se introduce o nouă literă, lit. g), cu următorul cuprins: 

     - nemodificat

     „g) semnarea în conformitate cu prevederile art. 38 alin. (1) de documentaţii de amenajarea teritoriului şi urbanism care conţin date eronate, dacă nu intră sub incidenţa legii penale."
(Autori: deputaţi Sulfina Barbu şi Vasile Gherasim – PD-L,

 Antonella Marinescu – PSD)
	Se propune sancţionarea introducerii cu rea credinţă a unor date eronate în documentaţiile de urbanism si amenajarea teritoriului, altele decât cele care intră direct sub incidenţa legii penale.

	31. 
	
26. Articolul 631 se modifică şi va avea următorul cuprins: 

    „Art. 631. - Contravenţiile prevăzute la art. 63 alin. (2) se sancţionează cu amendă, după cum urmează: 

    a) de la 1.000 lei la 3.000 lei, pentru nerespectarea prevederilor lit. a) şi b); 

    b) de la 1.000 lei la 9.000 lei, pentru nerespectarea prevederilor lit. c); 

    c) de la 1.000 lei la 2.500 lei, pentru nerespectarea prevederilor lit. d) şi e); 

    d) de la 3.000 lei la 10.000 lei, pentru nerespectarea prevederilor lit. f).”


	
	
10. La articolul I punctul 26, litera b) a articolului 631 se modifică şi va avea următorul cuprins:

- Nemodificat

- Nemodificat

    b) de la 1.000 lei la 9.000 lei, pentru nerespectarea prevederilor lit. c) şi g); 

- Nemodificat

- Nemodificat

(Autori: deputaţi Sulfina Barbu şi Vasile Gherasim – PD-L şi Antonella Marinescu – PSD)

	Corelare cu prevederile art.63.

	32. 
	
27. La articolul 65, alineatul (1) se modifică şi va avea următorul cuprins: 

    „Art. 65. - (1) În absenţa Planului de amenajare a teritoriului judeţean şi a Planului urbanistic general aprobate, pe teritoriile aferente se pot realiza investiţii în construcţii, lucrări tehnico-edilitare, precum şi orice alte investiţii urbane numai pe baza unui plan urbanistic zonal aprobat potrivit legii şi cu respectarea Regulamentului general de urbanism.” 

	
	- Nemodificat
	

	33. 
	
28. La anexa nr. 1 "Categorii de documentaţii de amenajare a teritoriului şi de urbanism. Competenţe de avizare şi de aprobare a acestora", după numărul curent 2 se introduce un nou număr curent, numărul curent 21, cu următorul cuprins:

Nr. crt.

Categorii de documentaţii

Avizează

Aprobă

„21

Zonal pentru localităţi care cuprind monumente istorice înscrise în Lista patrimoniului mondial

- Ministerul Dezvoltării, Lucrărilor Publice şi Locuinţelor
- Ministerul Culturii şi Cultelor

- organisme centrale şi teritoriale interesate
Guvernul”


	
	
11. La articolul I, punctul 28 se modifică şi va avea următorul cuprins:


28. La anexa nr. 1 "Categorii de documentaţii de amenajare a teritoriului şi de urbanism. Competenţe de avizare şi de aprobare a acestora", după numărul curent 2 se introduce un nou număr curent, numărul curent 21, cu următorul cuprins:

Nr. crt.

Categorii de documentaţii

Avizează

Aprobă

„21

Zonal pentru localităţi care cuprind monumente istorice înscrise în Lista patrimoniului naţional şi mondial

- Ministerul Dezvoltării Regionale şi Locuinţei

- Ministerul Culturii, Cultelor şi Patrimoniu-lui Naţional
- organisme centrale şi teritoriale interesate

Guvernul”

(Autori: deputaţi Sulfina Barbu, Vasile Gherasim – PD-L şi Antonella Marinescu – PSD)
	Pentru o mai bună  protejare a patrimoniului naţional.


	34. 
	
29. La anexa nr. 1 "Categorii de documentaţii de amenajare a teritoriului şi de urbanism. Competenţe de avizare şi de aprobare a acestora", după numărul curent 8 se introduce un nou număr curent, numărul curent 81, cu următorul cuprins:

Nr. crt.

Categorii de documentaţii

Avizează

Aprobă

„81

Localităţi care cuprind monumente istorice înscrise în Lista patrimoniului mondial
- Ministerul Dezvoltării, Lucrărilor Publice şi Locuinţelor
- Ministerul Culturii şi Cultelor

- organisme centrale şi teritoriale interesate
Guvernul”


	
	
12. La articolul I, punctul 29 se modifică şi va avea următorul cuprins:


29. La anexa nr. 1 "Categorii de documentaţii de amenajare a teritoriului şi de urbanism. Competenţe de avizare şi de aprobare a acestora", după numărul curent 8 se introduce un nou număr curent, numărul curent 81, cu următorul cuprins:

Nr. crt.

Categorii de documentaţii

Avizează

Aprobă

„81

Localităţi care cuprind monumente istorice înscrise în Lista patrimoniului naţional şi mondial

- Ministerul Dezvoltării Regionale şi Locuinţei

- Ministerul Culturii, Cultelor şi Patrimoniu-lui Naţional 

- organisme centrale şi teritoriale interesate

Guvernul”

(Autori: deputaţi Sulfina Barbu şi Vasile Gherasim – PD-L şi Antonella Marinescu – PSD)
	Pentru o mai bună  protejare a patrimoniului naţional.


	35. 
	
30. La anexa nr. 1 "Categorii de documentaţii de amenajare a teritoriului şi de urbanism. Competenţe de avizare şi de aprobare a acestora", după numărul curent 12 se introduce un nou număr, numărul curent 121, cu următorul cuprins: 
Nr. crt.

Categorii de documentaţii

Avizează

Aprobă

„121

Zone protejate care cuprind monumente istorice înscrise în Lista patrimoniului mondial şi zonele lor de protecţie

- Ministerul Dezvoltării, Lucrărilor Publice şi Locuinţelor

- Ministerul Culturii şi Cultelor

- organisme centrale şi teritoriale interesate
Guvernul”


	
	
13. La articolul I, punctul 30 se modifică şi va avea următorul cuprins:


30. La anexa nr. 1 "Categorii de documentaţii de amenajare a teritoriului şi de urbanism. Competenţe de avizare şi de aprobare a acestora", după numărul curent 12 se introduce un nou număr, numărul curent 121, cu următorul cuprins: 

Nr. crt.

Categorii de documentaţii

Avizează

Aprobă

„121

Zone protejate care cuprind monumente istorice înscrise în Lista patrimoniului naţional, mondial şi zonele lor de protecţie

- Ministerul Dezvoltării Regionale şi Locuinţei

- Ministerul Culturii, Cultelor şi Patrimoniu-lui Naţional

- organisme centrale şi teritoriale interesate

Guvernul”

(Autori: deputaţi Sulfina Barbu şi Vasile Gherasim – PD-L şi Antonella Marinescu – PSD)


	Pentru o mai bună  protejare a patrimoniului naţional.


	36. 
	
 31. La anexa nr. 2 "Definirea termenilor utilizaţi în lege", după expresia "Zonă protejată" se introduc şase noi expresii, cu următorul cuprins: 

·  Indici urbanistici - instrumente urbanistice specifice de lucru pentru controlul proiectării şi al dezvoltării durabile a zonelor urbane, care se definesc şi se calculează după cum urmează: 


- coeficient de utilizare a terenului (CUT) - raportul dintre suprafaţa construită desfăşurată (suprafaţa desfăşurată a tuturor planşeelor) şi suprafaţa parcelei. Nu se iau în calculul suprafeţei construite desfăşurate: suprafaţa subsolurilor cu înălţimea liberă de până la 1,80 m, suprafaţa subsolurilor cu destinaţie strictă pentru gararea autovehiculelor, spaţiile tehnice sau spaţiile destinate protecţiei civile, suprafaţa balcoanelor, logiilor, teraselor deschise şi neacoperite, teraselor şi copertinelor necirculabile, precum şi a podurilor neamenajabile, aleile de acces pietonal/carosabil din incintă, scările exterioare, trotuarele de protecţie; 

    
- procent de ocupare a terenului (POT) - raportul dintre suprafaţa construită (amprenta la sol a clădirii) şi suprafaţa parcelei. Suprafaţa construită este suprafaţa construită la nivelul solului, cu excepţia teraselor descoperite ale parterului care depăşesc planul faţadei, a platformelor, scărilor de acces. Proiecţia la sol a balcoanelor a căror cotă de nivel este sub 3,00 m de la nivelul solului amenajat şi a logiilor închise ale etajelor se include în suprafaţa construită. 

    
- Excepţii de calcul ale indicatorilor urbanistici POT şi CUT: 

· dacă o construcţie nouă este edificată pe un teren care conţine o clădire care nu este destinată demolării, indicatorii urbanistici (POT şi CUT) se calculează adăugându-se suprafaţa planşeelor existente la cele ale construcţiilor noi; 

· dacă o construcţie este edificată pe o parte de teren dezmembrată dintr-un teren deja construit, indicii urbanistici se calculează în raport cu ansamblul terenului iniţial, adăugându-se suprafaţa planşeelor existente la cele ale noii construcţii. 

· Interdicţie de construire (non aedificandi) - regulă urbanistică urmare căreia, într-o zonă strict delimitată, din raţiuni de dezvoltare urbanistică durabilă, este interzisă emiterea de autorizaţii de construire, în mod definitiv sau temporar, indiferent de regimul de proprietate sau de funcţiunea propusă. 

· Planificarea teritorială (spaţială) - activitatea de armonizare a structurilor teritoriale prin managementul dezvoltării teritoriale şi coordonarea impactului teritorial al politicilor sectoriale. 

· Unitate teritorială de referinţă (UTR) - subdiviziune urbanistică a teritoriului unităţii administrativ-teritoriale de bază, constituită pe criterii urbanistice similare sau omogene, având drept scop păstrarea, refacerea sau dezvoltarea teritoriului în concordanţă cu tradiţiile, valorile sau aspiraţiile comunităţii la un moment dat şi necesară pentru: agregarea pe suprafeţe mici a indicatorilor de populaţie şi de construire, determinarea caracteristicilor urbanistice, stabilirea indicatorilor urbanistici, reglementarea urbanistică omogenă. UTR, având de regulă suprafaţa de 1-20 ha şi în mod excepţional până la 100 ha, se delimitează pe limitele de proprietate, în funcţie de unele dintre următoarele caracteristici, după caz: 


- relief şi peisaj cu caracteristici similare; 

    
- evoluţie istorică unitară într-o anumită perioadă; 

 
- populaţie cu structură omogenă; 

 
- sistem parcelar şi mod de construire omogene; 

 
- folosinţe de aceeaşi natură ale terenurilor şi construcţiilor; 

 
- regim juridic al imobilelor similar; reglementări urbanistice omogene referitoare la destinaţia terenurilor şi la indicii urbanistici. 
    În anumite cazuri în care unele dintre elementele caracteristice sunt omogene pe suprafeţe întinse, mai multe UTR alăturate pot forma o macrounitate teritorială de referinţă (MUTR). 

· Zonă funcţională de interes - zonă funcţională cu rol important din punct de vedere urbanistic în evoluţia localităţii. Zona funcţională de interes se stabileşte de către structura de specialitate din subordinea arhitectului-şef şi se aprobă de către consiliul local, respectiv Consiliul General al Municipiului Bucureşti, cu avizul Ministerului Dezvoltării, Lucrărilor Publice şi Locuinţelor. 
· Zonă protejată - suprafaţa delimitată în jurul unor bunuri de patrimoniu construit sau natural, al unor resurse ale subsolului, în jurul sau în lungul unor oglinzi de apă etc. şi în care, prin documentaţiile de amenajare a teritoriului şi de urbanism, se impun măsuri restrictive de protecţie a acestora prin distanţă, funcţionalitate, înălţime şi volumetrie, în scopul ocrotirii sănătăţii publice, a mediului şi patrimoniului natural şi construit."

	
5. La articolul I punctul 31, a treia expresie va avea următorul cuprins:

„-planificarea teritorială – ansamblu de metode utilizate de sectorul public pentru a asigura organizarea raţională a teritoriului, la diferite scări (locală, regională, naţională, transnaţională), protecţia mediului şi atingerea obiectivelor economice şi sociale, prin coordonarea politicilor sectoriale din perspectiva impactului lor asupra teritoriului. Planificarea teritorială cuprinde strategii, politici şi programe sectoriale precum şi documentaţii specifice integrate, în scopul dezvoltării teritoriale echilibrate şi durabile şi prevede obiective, etape de realizare şi resurse financiare necesare.”

	
14. La articolul I punctul 31 se modifică şi va avea următorul cuprins:
· Indicatori urbanistici – instrumente urbanistice specifice de lucru pentru controlul proiectării şi al dezvoltării durabile a zonelor urbane, care se definesc şi se calculează după cum urmează:

- coeficient de utilizare a terenului (CUT) - raportul dintre suprafaţa construită desfăşurată (suprafaţa desfăşurată a tuturor planşeelor) şi suprafaţa parcelei inclusă în unitatea teritorială de referinţă. Nu se iau în calculul suprafeţei construite desfăşurate: suprafaţa subsolurilor cu înălţimea liberă de până la 1,80 m, suprafaţa subsolurilor cu destinaţie strictă pentru gararea autovehiculelor, spaţiile tehnice sau spaţiile destinate protecţiei civile, suprafaţa balcoanelor, logiilor, teraselor deschise şi neacoperite, teraselor şi copertinelor necirculabile, precum şi a podurilor neamenajabile, aleile de acces pietonal/carosabil din incintă, scările exterioare, trotuarele de protecţie. 

- procent de ocupare a terenului (POT) – raportul dintre suprafaţa construită (amprenta la sol a clădirii sau proiecţia pe sol a perimetrului etajelor superioare) şi suprafaţa parcelei. Suprafaţa construită este suprafaţa construită la nivelul solului cu excepţia teraselor descoperite ale parterului care depăşesc planul faţadei, a platformelor, scărilor de acces. Proiecţia la sol a balcoanelor a căror cotă de nivel este sub 3,00 m de la nivelul solului amenajat şi a logiilor închise ale etajelor se include în suprafaţa construită.”


- Excepţii de calcul ale indicatorilor urbanistici POT şi CUT: 
· dacă o construcţie nouă este edificată pe un teren care conţine o clădire care nu este destinată demolării, indicatorii urbanistici (POT şi CUT) se calculează adăugându-se suprafaţa planşeelor existente la cele ale construcţiilor noi; 

· dacă o construcţie este edificată pe o parte de teren dezmembrată dintr-un teren deja construit, indicii urbanistici se calculează în raport cu ansamblul terenului iniţial, adăugându-se suprafaţa planşeelor existente la cele ale noii construcţii. 

· Interdicţie de construire (non aedificandi) - regulă urbanistică urmare căreia, într-o zonă strict delimitată, din raţiuni de dezvoltare urbanistică durabilă, este interzisă emiterea de autorizaţii de construire, în mod definitiv sau temporar, indiferent de regimul de proprietate sau de funcţiunea propusă. 


„- Planificarea teritorială – ansamblu de metode utilizate de sectorul public pentru a asigura organizarea raţională a teritoriului, la diferite scări (regională, naţională, transnaţională), protecţia mediului şi atingerea obiectivelor economice şi sociale, prin coordonarea politicilor sectoriale din perspectiva impactului lor asupra teritoriului. Planificarea teritorială cuprinde strategii, politici şi programe sectoriale, precum şi documentaţii specifice integrate, în scopul dezvoltării echilibrate şi durabile şi prevede obiective, etape de realizare şi resurse financiare necesare.”

· Unitate teritorială de referinţă (UTR) - subdiviziune urbanistică a teritoriului unităţii administrativ-teritoriale de bază, constituită pe criterii urbanistice similare sau omogene, având drept scop păstrarea, refacerea sau dezvoltarea teritoriului în concordanţă cu tradiţiile, valorile sau aspiraţiile comunităţii la un moment dat şi necesară pentru: agregarea pe suprafeţe mici a indicatorilor de populaţie şi de construire, determinarea caracteristicilor urbanistice, stabilirea indicatorilor urbanistici, reglementarea urbanistică omogenă. UTR, având de regulă suprafaţa de 1-20 ha şi în mod excepţional până la 100 ha, se delimitează pe limitele de proprietate, în funcţie de unele dintre următoarele caracteristici, după caz: 


- relief şi peisaj cu caracteristici similare; 

    
- evoluţie istorică unitară într-o anumită perioadă; 

 
- populaţie cu structură omogenă; 

 
- sistem parcelar şi mod de construire omogene; 

 
- folosinţe de aceeaşi natură ale terenurilor şi construcţiilor; 

 
- regim juridic al imobilelor similar; reglementări urbanistice omogene referitoare la destinaţia terenurilor şi la indicii urbanistici. 
    În anumite cazuri în care unele dintre elementele caracteristice sunt omogene pe suprafeţe întinse, mai multe UTR alăturate pot forma o macrounitate teritorială de referinţă (MUTR). 

· Zonă funcţională de interes - zonă funcţională cu rol important din punct de vedere urbanistic în evoluţia localităţii. Zona funcţională de interes se stabileşte de către structura de specialitate din subordinea arhitectului-şef şi se aprobă de către consiliul local, respectiv Consiliul General al Municipiului Bucureşti, cu avizul Ministerului Dezvoltării Regionale şi Locuinţei.
· Zonă protejată - suprafaţa delimitată în jurul unor bunuri de patrimoniu construit sau natural, al unor resurse ale subsolului, în jurul sau în lungul unor oglinzi de apă etc. şi în care, prin documentaţiile de amenajare a teritoriului şi de urbanism, se impun măsuri restrictive de protecţie a acestora prin distanţă, funcţionalitate, înălţime şi volumetrie, în scopul ocrotirii sănătăţii publice, a mediului şi patrimoniului natural şi construit."
(Autori: deputaţi Sulfina Barbu şi Vasile Gherasim – PD-L, 

Antonella Marinescu – PSD)


	Modificare necesară pentru rigoare ştiinţifică: 

Indicii sunt instrumente de multiplicare sau demultiplicare a unei valori, nu instrumente urbanistice.

Pentru rigoare în exprimare.
Modificarea este necesară pentru a facilita calculul POT în cazul construcţiilor cu partere libere.

Modificare necesară pentru rigoare ştiinţifică, în concordanţă cu înţelesul sintagmei la nivel naţional şi european.
Reglementare necesară.

	37. 
	
Art. II. - Strategia de dezvoltare teritorială a României prevăzută la art. 14 alin. (2) din Legea nr. 350/2001, cu modificările şi completările ulterioare, precum şi cu cele aduse prin prezenta ordonanţă, se elaborează de către Ministerul Dezvoltării, Lucrărilor Publice şi Locuinţelor, sub coordonarea primului-ministru, se avizează de către Consiliul de planificare strategică prevăzut de Hotărârea Guvernului nr. 750/2005 privind constituirea consiliilor interministeriale permanente şi se aprobă prin lege. 
	
	- Nemodificat
	

	38. 
	
Art. III. - Metodologia de participare a publicului la activităţile de amenajare a teritoriului şi de urbanism prevăzută la art. 57 alin. (2) din Legea nr. 350/2001, cu modificările şi completările ulterioare, precum şi cu cele aduse prin prezenta ordonanţă, se aprobă prin ordin al ministrului dezvoltării, lucrărilor publice şi locuinţelor, în termen de 90 de zile de la aprobarea prin lege a prezentei ordonanţe. 


	
	
15. Articolul III se modifică şi va avea următorul cuprins:

„Art. III. - Metodologia de participare a publicului la activităţile de amenajare a teritoriului şi de urbanism prevăzută la art. 57 alin. (2) din Legea nr. 350/2001, cu modificările şi completările ulterioare, precum şi cu cele aduse prin prezenta ordonanţă, se aprobă prin ordin al ministrului dezvoltării regionale şi locuinţei, în termen de 30 de zile de la aprobarea prin lege a prezentei ordonanţe.”
(Autori: deputaţi Sulfina Barbu, Vasile Gherasim – PD-L şi Antonella Marinescu – PSD)


	Metodologia de participare, care asigură instrumentele specifice şi corelează procedura de participare în urbanism cu implementarea directivei SEA, este necesar a fi adoptată si pusa in practica cât mai curând.

	39. 
	
Art. IV. - Aprobarea documentaţiilor de urbanism a căror solicitare de aprobare s-a făcut anterior intrării în vigoare a prezentei ordonanţe se va face în condiţiile prevederilor legale aplicabile la data solicitării aprobării, dar nu mai târziu de 6 luni de la data intrării în vigoare a prezentei ordonanţe. 


	
6. Articolul IV va avea următorul cuprins:

„Art. IV. – Aprobarea documentaţiilor de urbanism a căror solicitare de aprobare/avizare către autoritatea competentă să acorde aprobarea s-a făcut anterior intrării în vigoare a prezentei ordonanţe se va face în condiţiile prevederilor legale aplicabile la data solicitării aprobării, dar nu mai târziu de 6 luni de la data intrării în vigoare a prezentei ordonanţe.”

	
16. Articolul IV se modifică şi va avea următorul cuprins:


„Art. IV - Avizarea şi aprobarea documentaţiilor de urbanism elaborate în baza unui  certificat de urbanism emis înainte de 29 august 2008, sau care au solicitare de aviz al comisiei tehnice de urbanism a autorităţii publice locale competente,  se va face în condiţiile prevederilor legale aplicabile înainte de intrarea în vigoare a prezentei Ordonanţe, dar nu mai târziu de 31 septembrie 2009.”
(Autori: deputaţi Sulfina Barbu şi Vasile Gherasim – PD-L şi  Antonella Marinescu – PSD)


	Modificarea clauzei tranzitorii este necesară în vederea clarificării modului de aplicare în lipsa unei proceduri unitare la nivelul autorităţilor publice locale care face imposibilă identificarea datei certe a „solicitării de aprobare” şi a fost semnalată de numeroase consilii judeţene si locale.

 De asemenea, se propune prelungirea termenului datorită faptului că multe autorităţi publice locale au blocat o perioadă activitatea de avizare/aprobare până la clarificarea modului de aplicare si au intrat in conflict cu investitori care de bună credinţă, în baza certificatelor emise de autorităţile publice locale competente, au cheltuit sume importante în elaborare şi avizare.


	40. 
	
Art. V. - Dispoziţiile art. I. pct. 24 sunt aplicabile la 15 zile de la data intrării în vigoare a prezentei ordonanţe.

	
	- Nemodificat
	

	41. 
	
Art. VI. - Legea nr. 350/2001 privind amenajarea teritoriului şi urbanismul, publicată în Monitorul Oficial al României, Partea I, nr. 373 din 10 iulie 2001, cu modificările şi completările ulterioare, precum şi cu modificările şi completările aduse prin prezenta ordonanţă, după aprobarea acesteia prin lege, se va republica dându-se articolelor o nouă numerotare. 


	
	- Nemodificat

	

	42. 
	
	
	 
17. După articolul VI se introduce un nou articol, art. VII, cu următorul cuprins:


„Art. VII. – În termen de 60 de zile de la intrarea în vigoare a legii de aprobare a prezentei ordonanţe, Ministerul Dezvoltării Regionale şi Locuinţei va elabora normele metodologice de aplicare.”
(Autori: deputaţi Sulfina Barbu,  Vasile Gherasim PD-L şi 

Antonella Marinescu - PSD)

